అంధ్రజ్యోతి గల్ఫ్ ప్రతినిధి: పొరుగున ఉన్న పెద్ద దేశాల ఆంక్షలతో దిగ్బంధం ఎదుర్కొంటున్న ఖతర్.. తాజాగా భారత్ సహా 80 దేశాల వారికి వీసా లేకుండా ప్రవేశం కల్పించనున్నట్లు ప్రకటించింది. 80 దేశాల వారి జాతీయుత ఆధారంగా నెల నుంచి ఆరు నెలల వ్యవధి కలిగిన సందర్శనకు అనుమతిస్తామని ఖతర్ పర్యాటక మండలి అధ్యక్షుడు హస్సన్ అల్ ఇబ్రహీం ప్రకటించినట్లుగా స్థానిక మీడియా వెల్లడించింది. ఈ అనుమతి పొందిన వారు తమకు కేటాయించిన వ్యవధిలో దేశం బయటకు వెళ్లి మళ్లీ తిరిగి ప్రవేశించడానికి అవకాశం ఉంటుందని  ఆయన వివరించారు. ఆరు నెలల గడువు, తిరుగు ప్రయాణం టిక్కెట్ తప్పని సరిగా ఉండాలని చెప్పారు. వీలైనంత మంది విదేశీయులకు సులభతర సందర్శనలను అనుమతించడం ద్వారా విమాన రాకపోకలను పెంచి పొరుగున ఉన్న దేశాలపై ఒత్తిడి పెంచాలనేది ప్రభుత్వ ఉద్ధేశంగా ఉన్నట్లుగా కనిపిస్తోంది. దీని ద్వారా తమ దేశంపై ఉన్న ఆంక్షలను అంతర్జాతీయ సమాజం సహకారంతో పరోక్షంగా దెబ్బతీయాలనేది దాని ప్రయత్నం.
andhrajyothi galf pratinidhi: poruguna unna pedda deshaala aankshalato digbandham edurkontunna khatar.. taajaagaa bharat sahaa 80 deshaala vaariki veesa lekunda pravesam kalpinchanunnatlu prakatinchindi. 80 deshaala vaari jaateeyuta aadhaaramgaa nela nunchi aaru nelala vyavadhi kaligina sandarsanaku anumatistaamani khatar paryaataka mandali adhyakshudu hassan all ibraheem prakatinchinatlugaa sthaanika media velladinchindi. ee anumati pondina vaaru tamaku ketayinchina vyavadhilo desham bayataku velli malli tirigi pravesinchadaaniki avakaasam untundani  aayana vivarinchaaru. aaru nelala gaduvu, tirugu prayaanam ticket tappani sarigaa undaalani cheppaaru. veelainanta mandi videsheeyulaku sulabhatara sandarsanalanu anumatinchadam dwara vimana rakapokalanu penchi poruguna unna deshaalapai ottidi penchaalanedi prabhutva uddhesamgaa unnatlugaa kanipistondi. deeni dwara tama desampai unna aankshalanu antarjaatiiya samajam sahakaaramtho parokshamgaa debbateeyaalanedi daani prayatnam.